Aalborgs Stifts Adresseavis, 1827-02-10
Som en højst sielden naturhistorisk Mærkværdighed anføres, at en Ko af Sveitser-Racen, paa de GreveligVeltheimske Godser i Harkke den 22de Januar fødte fire Tyrekalve, hvilke alle endnu levede fem Dage efter. Som et Beviis paa Vigtigheden af Handel og Færsel i Staden Ny-York bemærker man, at fra 1ste April til 1ste Juli 1826, altsaa paa tre Maaneder, var Antallet af de Breve, som søværts eller med Skibsleiligheder vare ankomne til Ny-Yorks Postcontoir, ei mindre end 91495 Stykker. Hurtig og billig Befordringsmaade. Englænderen Vallance har i Nærheden af Brighton anlagt en Rør Vei, tunne, nogle hundrede Fod lang, igiennem hvilken han ved Hielp af en meget ufuldkommen Luftpompe har drevet en Vogn, med en Hurtighed af 19 Engelske, 4 1/2 Danske, Mile i Timen, uden at formindske Luftens Tryk over 2 Tommer. Allerede for flere Maaneder siden er denne nye Befordringsmaade omtalt i Engelske Aviser, men denne Tidendes Udg. have afholdt sig fra at underrette dens Læsere derom, da Beretningerne synes at have nogen Lighed med de om Münchhausens Flugt; da den imidlertid paany omtales i Engelske Aviser, og det med saadanne Tillæg, at der ikke mindre lader sig tvivle om, at de for endeel ere rigtige, og da Opfinderen tillige nu har taget Patent paa denne Befordringsmaade, kunne vi ikke mere tilbageholde Meddelelsen af hvad vi vide derom. Rør Veien bestaaer af en huul Cylinder, som kan forfærdiges af Muursteen, Jord, støbt Jern, m.m., og som ikke er vanskeligere at anlægge eller kostbarere end mangen Kanal. Ved begge Ender af denne Vei anbringes tvende store Luftpomper, som kunne efter Behag bruges enten til at udtømme eller fremdrive Luften. Jnde i Rør=Veien sættes en Vogn, som kan føre Gods eller Reisende, som kan bevæges saavel frem som tilbage paa en Jernbane, anbragt paa Bunden af Rør Veien, og som i dem ene Ende saaledes er lukket, at den slutter indtil en Tommes Afstand fra Rør=Veiens Omkreds. Ved at udpompe Luften fra den ene Ende, eller ved at inddrive den fra den anden Ende, føres Vognen igjennem Rør=Veien. Hurtigheden beroer paa den Grad, til hvilken Luften udpompes. Muligheden af at dette lader sig udføre, har Erfaringen viist, og en Mængde anseete Englændere, iblandt hvilke Hertugen af Bedford, Lorderne Holland og William Russel nær nes, have forsøgt denne Befordringsmaade. Opfinderen siger vel at han paa denne Maade kan fremdrive en Vogn med en Hurtighed af 25 Danske Mile p. Timen, men om nu ogsaa de 3/4 Dele maa regnes paa hans sangviniske Forventnings Regning, saa bliver dog en Hurtighed af 6 Mile p. Timen ganske antagelig, især med den billige Priis, hvortil den efter al Rimelighed kan erholdes. Erindre vi, at Armossæren undertiden bevæger sig med en Hurtighed af over 200 Danske Mile i Timen, synes det ikke umuligt, at en mindre hurtig Luftstrøm kan fremdrive en Vogn med langt større Hurtighed, end vi hidtil have kjendt til. Vallance søger nu at forene sig med flere Rigmænd, for i det Store at udføre Opfindelsen; ligesom der siges, at en Russer, der for nærværende Tid paa sin Regerings Bekostning reiser i England, for at gjøre sig bekjendt med dette Lands Befordringsvæsen, har ifinde paa det Kraftigste at anbefale denne Befordringsmaade til Udførelse i Rusland.